Diari Oficial de la Generalitat Valenciana


Sumari del DOGV 4414, del 09-01-2003 (2002/14366)

ORDE de 4 de desembre de 2002, de la Conselleria de Cultura i Educació, per la qual es modifica l'autorització del centre privat Color de Monte Colorado, de La Pobla de Vallbona (València), per canvi de titularitat.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14471


Data del document
:   04-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Pobla de Vallbona, la
    * centre d'ensenyament
    * ensenyament privat

ORDE de 4 de desembre de 2002, de la Conselleria de Cultura i Educació, per la qual es modifica l'autorització del centre privat Color de Monte Colorado, de La Pobla de Vallbona (València), per canvi de titularitat. [2002/14516]
  
L'expedient ha sigut iniciat a instància de la titularitat del centre docent privat Color de Monte Colorado, de La Pobla de Vallbona (València), en sol·licitud de la modificació de l'autorització per canvi de titularitat.
  
En l'expedient s'hi aporta el document públic on es fa constar la cessió i acceptació de la titularitat, així com la subrogació del nou titular en tots els drets i obligacions que el centre haja contret amb la Conselleria de Cultura i Educació.
  
El nou titular declara que no es trobà en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.
  
L'expedient ha sigut tramitat per la direcció territorial de Cultura i Educació de València, la qual eleva proposta favorable al que se sol·licita.
  
Vists el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris; l'Ordre de 30 de novembre de 2000, de la Conselleria de Cultura i Educació (DOGV de 21.12.00), sobre el procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat del següent centre docent privat, en els termes que s'hi especifiquen.
  
Centre Concertat
  
Denominació del centre: Color de Monte Colorado
  
Antiga titularitat: Josefa Lerma Navarro
  
Nova titularitat que s'autoritza: Color de Monte Coloradao,SL. CIF: B9695923
  
Domicili: C/ Av. Principal. Urbanització Monte Colorado
  
Localitat: La Pobla de Vallbona
  
Província: València
  
Codi: 79505412
  
Segon
  
Segons l'apartat 25 de l'Ordre de 30 de novembre de 2000, de la Conselleria de Cultura i Educació, l'administració actualitzarà d'ofici el concert educatiu subscrit pel centre i a introduir-n'hi les modificacions que per la present ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
Disposició addicional
  
La present orde donarà lloc a les corresponents inscripcions de les modificacions de l'autorització en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del dia següent de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des del dia següent de la notificació o publicació, segons corresponga.
  
València, 4 de desembre de 2002
  
El conseller de Cultura i Educació
  
MANUEL TARANCÓN FANDOS